Document ID: 32006R0642

32006R0642
L 115/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 642/2006 НА КОМИСИЯТА
от 27 април 2006 година
за уреждане на задълженията за доставка на тръстикова захар, която ще бъде внасяна по силата на протокола АКТБ и Споразумението с Индия за период на доставка 2006-2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1260/2001 на Съвета от 19 юни 2001 г. относно общата организация на пазара в сектора на захарта (1),
като взе предвид Регламент (ЕО) № 1159/2003 на Комисията от 30 юни 2003 г. за определянето на подробни правила за 2003-2004, 2004-2005 и 2005-2006 стопански години за внос на захар от захарна тръстика съобразно определени тарифни квоти и преференциални споразумения и за изменение на Регламенти (EO) № 1464/95 и (ЕО) № 779/96 (2), и по-специално член 9, параграф 1 от него,
като има предвид, че:
(1)
Член 9 от Регламент (ЕО) № 1159/2003 урежда подробните правила за определяне на задълженията за доставка при нулево мито за продуктите, попадащи в код по КН 1701, изразени в еквивалент на бяла захар, за вноса с произход от държавите, подписали протокола АКТБ и Споразумението с Индия.
(2)
Прилагането на членове 3 и 7 от протокола АКТБ, членове 3 и 7 от Споразумението с Индия и членове 11 и 12 от Регламент (ЕО) № 1159/2003 доведе до това Комисията да определи задълженията за доставка за 2006-2007 г., като вземе предвид, на базата на наличната понастоящем информация, разликата между количеството такива задължения за доставка и количествата, които действително са били внесени през предходни периоди за доставка.
(3)
Мерките, предвидени в настоящия регламент, са в съответствие със становището на Управителния комитет по захарта,
ПРИЕ НАСТОЯЩИЯ РЕГЛАМЕНТ:
Член 1
Задълженията за доставка за внос от държавите, подписали протокола АКТБ и Споразумението с Индия по отношение на продуктите, попадащи в код по КН 1701, изразени в еквивалент на бяла захар, за периода на доставка 2006-2007 г. за всяка засегната държава износител, се определят съгласно посоченото в приложението.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 април 2006 година.

Labels: 3
17
18